ai4bharat/Pralekha huggingface dataset:
صحت اور خاندانی بہبود کی وزارت
اسپتالوں کی درجہ بندی
صحت اورخاندانی فلاح وبہبود کے وزیر مملکت جناب اشونی کمار چوبے نے آج یہاں لوک سبھا میں ایک تحریری جواب میں بتایا کہ حکومت نے ملک میں اسپتالوں کی درجہ بندی کے لیے کوئی سروے نہیں کرایا ہے۔ تاہم ایمس دلی سمیت سرکاری صحت اداروں کے تعلق سے اپنے تجربات کے بارے میں مریضوں کا تاثر لینے کے لیے آئی ٹی پر مبنی میرا اسپتال نامی ایک اپلی کیشن ہے۔
دسمبر 2018 میں میرا اسپتال اپلی کیشن میں تجزیہ کیے گئے مریضوں کے تاثر کے نتائج کے مطابق ایمس دلی کی درجہ بندی ان 22 مرکزی حکومت کے اسپتالوں میں 14ویں نمبر پر کی گئی ہے، جو ملک بھر میں میرا اسپتال اپلی کیشن سے جڑے ہوئے ہیں۔
سرکاری اسپتالوں میں سہولتوں سے متعلق میرا اسپتال اپلی کیشن میں درجہ بندی مریضوں کے اطمینان کے اسکور  کی بنیاد پر کی جاتی ہے۔ پی ایس ایس کا اندازہ کسی خاص سہولت میں حاصل کیے گئے تاثر کی بنیاد پر مطمئن اور غیر مطمئن مریضوں کی تعداد کی مضبوط اوسط کے طور پر لگایا جاتا ہے۔مریضوں سے موصول تاثر کی بنیاد پر ہر مہینے درجہ بندی بدلتی رہتی ہے۔
تاہم فروغ انسانی وسائل کی وزارت کے قومی انسٹی ٹیوٹ درجہ بندی فریم ورک کے مطابق دلی کے ایمس کی درجہ بندی پہلے نمبر کے ادارےکے طور پر کی گئی ہے۔میرا اسپتال اقدام کا آغاز اس مقصد سے کیا گیا تھا تاکہ اسپتالوں میں دی جانے والی خدمات کے بارے میں مریضوں کے ردعمل کا اندازہ لگانے کے لیے ایک میکانزم تلاش کیا جاسکے اور اصلاحاتی اقدامات کے ذریعے خدمات کو بہتر بنانے کے لیے مدد مل سکے۔ ستمبر 2016 سے جنوری 2019 کی مدت کے لیے میرا اسپتال کی کارکردگی تجزیاتی رپورٹ کے مطابق چوبیس فیصد مریض سرکاری صحت اداروں میں دی جانے والی خدمات سے غیرمطمئن تھے۔ان مریضوں کے عدم اطمینان کی بڑی وجوہات میں عملے کا رویہ ، علاج کے اخراجات اور صفائی ستھرائی کے مسائل وغیرہ شامل ہیں۔ اسی طرح سے طویل وقت تک انتظار کرنا، بہت زیادہ بھیڑ، ناقص اطلاعات اور سہولتوں کی کمی وغیرہ بھی بڑی وجہیں رہی ہیں۔
وہ شعبے جن میں بہتری کی ضرورت ہے، ان شعبوں سمیت مریضوں کے تاثر کے بارے میں متعلقہ ریاستی حکومتوں اور مرکزی حکومت کے اسپتالوں کو بتایا جاتا ہے، تاکہ وہ ان مسائل کے حل کے لیے اقدامات کو یقینی بنائیں۔
چند اسپتالوںکی اطلاعات کے مطابق یہ اسپتال مستقل بنیاد پر متعلقہ ایچ او ڈی اور سینئر منتظمین کار کے ساتھ تاثر پر نظرثانی کررہے ہیں اور اصلاحاتی اقدامات کررہے ہیں، جیسے عملے کو متنبہ کرنا کہ وہ مریضوں کے تئیں نرمی اختیار کریں، ان کے مسائل کو سنیں، اسپتال کی عمارتوں میں صفائی ستھرائی کو برقرار رکھیں، فارمیسی میں دستیاب دواؤں کی تجویز دیں اور اسپتالوں میں دستیاب جانچ کے بارے میں بتائیں۔وہ اس بات کو یقینی بنانے کے لیے بھی اقدامات کررہے ہیں کہ متعدد خدمات تک رسائی کے لیے مریضوں کو کم از کم وقت انتظار کرنا پڑے۔
م ن ۔ن ا ۔ت ع
U-825
(Visitor Counter : 78
بھارت کا مسابقتی کمیشن
سی سی آئی نے، ایکسس بنک کے ذریعے، سٹی بنک، این ایز اور سٹی کورپ فائنانس لمیٹڈ کے اپنےصارفین کی بینکنگ سرگرمیوں پر مشتمل انڈرٹیکنگز کے حصول کی منظوری دی
بھارت کے مسابقتی کمیشن  نے مسابقتی قانون، 2002 کی دفعہ 31 کے تحت ایکسس بنک کے ذریعے سٹی بنک، این ایز اور سٹی کورپ فائنانس لمیٹڈ کے اپنےصارفین کی بینکنگ سرگرمیوں پر مشتمل انڈرٹیکنگز کے حصول کی منظوری دےدی ہے۔
مجوزہ امتزاج میں، سٹی کی جانب سے حصول کنندہ کو اس کی صارف بینک کاری کی سرگرمیوں پر مشتمل ایک انڈرٹیکنگ کی مجوزہ سلمپ فروخت جاری تعلق کی بنیاد پرشامل ہے اور سٹی کورپ کی جانب سے اس کی صارف بینک کاری سرگرمیوں پر مشتمل انڈر ٹیکنگ کی مجوزہ سلمپ فروخت ،حصول کنندہ کو جاری تعلق کی بنیاد پر شامل ہے۔
حصول کنندہ ایک نجی شعبے کا بینک ہے جو بی ایس ای لمیٹڈ اور نیشنل اسٹاک ایکسچینج آف انڈیا لمیٹڈ میں درج ہے۔ حصول کنندہ ایک لائسنس یافتہ شیڈولڈ کمرشل بینک ہے اور افراد، بہت چھوٹے، چھوٹے اور درمیانے درجے کی صنعتوں، زرعی کاروبار،اور کارپوریٹ کاروبار کو خوردہ بینکاری کی خدمات، تجارتی اور ہول سیل بینک کاری کی خدمات، اور ٹریژری خدمات کی فراہمی سمیت صارفین کے مختلف طبقات کی خدمات میں مصروف ہے۔
سٹی ، امریکہ میں منظم ایک قومی بینک کاری کی ایسوسی ایشن ہے۔ سٹی کی کاروباری پیشکش کو دو وسیع زمروں میں تقسیم کیا گیا ہے – عالمی صارف بینک کاری کی اور ادارہ جاتی کلائنٹس گروپ۔ اپنے عالمی صارف بینک کاری کی ڈویژن کے ذریعے، سٹی خوردہ صارفین کو بینک کاری اور رقوم کے انتظام کی خدمات پیش کرتا ہے۔ ہندوستان میں، سٹی، ایک لائسنس یافتہ شیڈولڈ کمرشل بینک ہے اور صارفین اور ادارہ جاتی بینک کاری مصنوعات اور خدمات کی مکمل رینج پیش کرتا ہے۔
سٹی کورپ ایک عوامی کمپنی ہے جس کی قرض جاتی سیکوریٹیزایک تسلیم شدہ اسٹاک ایکسچینج میں درج ہیں، اور یہ ایک منظم طور پر اہم نان ڈپازٹ لینے والی غیر بینک کاری کی مالیاتی کمپنی  کے طور پر لائسنس یافتہ بھی ہے۔ یہ ہندوستان میں این بی ایف سی کی کاروباری خدمات پیش کرتا ہے، جن میں تجارتی گاڑیوں اور تعمیراتی آلات کے قرضوں کی فراہمی وغیرہ شامل ہے۔ اپنے صارف کاروبار کے حصے کے طور پر، سٹی کورپ ذاتی قرضے اور اثاثوں کی ضمانت یافتہ مالیہ فراہم کرتا ہے۔
سی سی آئی کا ایک تفصیلی حکم جاری کیا جائے گا۔
وزیراعظم کا دفتر
وزیراعظم نے فوج کے دن پر فوجی جوانوں کو نیک خواہشات پیش کیں
وزیراعظم جناب نریندر مودی نے فوج کے دن کے موقع پر تمام فوج کے جوانوں، سابق فوجیوں اور ان کے اہل خانہ کے لئے نیک خواہشات کا اظہار کیا۔
ایک ٹوئیٹ میں وزیراعظم نے کہا؛
‘‘فوج کے دن کے موقع پر، تمام فوجی جوانوں، سابق فوجیوں اور ان کے اہل خانہ کو میں اپنی نیک خواہشات پیش کرتا ہوں۔ہر ایک ہندوستانی کو ہماری فوج پر فخر ہے اور وہ ہمیشہ ہمارے فوجیوں کا شکرگزار رہے گا۔انھوں نے ہمیشہ ملک کا تحفظ کیا ہے اور مشکل وقت میں ان کی خدمات بڑے پیمانے پر قابل تعریف ہیں۔’’
کامرس اور صنعت کی وزارتہ
دانشورانہ املاک کے حقوق کے شعبے میں تعاون کو بڑھانے کو آسان بنانے اور تعلقات کو مزید مستحکم کرنے کے لئے پہلی بھارت یوروپی یونین آئی پی آر مذاکرات کا انعقاد
نئی دہلی19،جنوری2021
یوروپی یونین کمیشن اور صنعت واندرونی ملک تجارت کے فروغ کے محکمے  کے درمیان 14 جنوری کو ورچوئل طریقے پر پہلی بھارت یوروپی یونین آئی پی آر بات چیت منعقد ہوئی۔ اس بات چیت کا مقصد بھارت یوروپی یونین تعلقات کو مزید مستحکم کرنا تھا اور دانشورانہ املاک حقوق کے شعبے میں تعاون کو بڑھانے کو مزید آسان بنانا تھا۔ میٹنگ کی مشترکہ صدارت ڈی پی آئی آئی ٹی کے جوائنٹ سکریٹری جناب رویندر اور یونٹ انویسٹمنٹ اور دانشورانہ املاک کے سربراہ ڈی جی تجارت یوروپی کمیشن جناب کارلوپیٹی ناٹو نے کی۔ اس مذاکرات کی مشترکہ میزبانی یوروپی یونین کمیشن اور ڈی پی آئی آئی ٹی نے کی تھی۔ وزارت خارجہ کے سینئر سرکاری عہدیداروں کے علاوہ وزارت داخلہ، زراعت کی وزارت، صحت کے محکمے اور ریونیو کے محکمے کے سینئر سرکاری افسروں نے کی تھی۔ مذاکرات میں یوروپی کمیشن کی طرف سے یوروپی کمیشن کے بہت سے ڈائریکٹوریٹ جنرل نے بھی شرکت کی تھی۔
ہندوستان کی طرف سے مشترکہ چیئرمین نے مختلف آئی پی آر پیش رفت کا ایک جائزہ فراہم کیا، جس کا مقصد ان مقاصد کو پورا کرنا تھا جو نیشنل آئی پی آر پالیسی 2016 میں پیش کیے گئے تھے۔ انہوں نے ہندوستان کی جانب سے لائی گئیں لیجسلیٹر اصلاحات کی اہمیت کو دوہرایا، تاکہ اسٹارٹ اپس اور ایم ایس ایم ای کے درمیان اختراع اور تخلیق کو جہت دی جاسکے۔ اس تناظر میں بھارت سرکار کی طرف سے کئے گئے مختلف اقدامات کی یوروپی یونین کے نمائندوں کی طرف سے ستائش کی گئی۔ یوروپی یونین کے مشترکہ چیئرمین نے ڈی جی تجارت کا مختصر جائزہ پیش کیا اور ان مختلف سرگرمیوں کے بارے میں بتایا جو دانشورانہ املاک حقوق کے مؤثر نفاذ کے ساتھ ساتھ آزاد تجارتی سمجھوتوں سے متعلق آئی پی آر سمیت ان کی جانب سے کئے گئے ہیں۔
افتتاحی بیانات کے بعد آئی پی کے نظام کے مخصوص شعبوں سے متعلق معلومات کے تبادلے بھی ہوئے۔ یوروپی یونین کے نمائندوں نے صنعت کی بدلتی ہوئی مانگوں کو دیکھتے ہوئے ڈیجیٹل مارکیٹ میں کاپی رائٹ پر ایک حالیہ ہدایت پر تازہ جانکاری یعنی اپ ڈیٹ فراہم کی۔ٹریڈ مارک پر انہوں نے خطے میں دستیاب دوہرے نظام کے بارے میں تفصیلات پیش کیں، جو مالکان کو لچک فراہم کرتی ہے۔
ہندوستانی ہم منصبوں نے بھی ٹریڈ مارکس پر کم ہوتی زیر غور تجاویز پر عہدیداروں کو اپ ڈیٹ دی اور اس پروسیز  کو مزید بہتر بنانے کے لئے جاری اور لگاتار محکمے کی کوششوں کے بارے میں بھی عہدیداروں کو اپ ڈیٹ کی۔مزید یہ کہ پلانٹ کے تحفظ اور کسان کے حق اور ہندوستانی معیشت کے لئے ان کی اہمیت پر بھی تبادلہ خیال ہوا۔ ہندوستان کے نمائندوں نے مختلف سرگرمیوں کے بارے میں بھی آگاہ کیا، جو حکومت کی طرف سے کیے جارہے ہیں، تاکہ مالکان کے حق کے احترام کو یقینی بنایا جاسکے۔
مذاکرات کے اختتام پر مشترکہ چیئرپرسن نے تمام شرکا کو اس بات چیت میں شریک ہونے کے لئے شکریہ ادا کیا۔ انہوں نے کووڈ-19 عالمی وبا کے چیلنجنگ دور میں خاص طور پر باہمی تعلقات کو مستحکم کرنے میں کئے گئے اقدام پر بھی شکریے کا اظہار کیا۔
جو آئی پی تحفظ اور اس کے نفاذ کے شعبے میں اشتراک کے ذریعے دو ملکوں کو قریب لانے کے لئے ایک موقع بھی ہے۔ اس بات پر زور دیاگیا کہ مذاکرات ایک ایسا مؤثر پلیٹ فارم ہے جس کے ذریعے دانشورانہ املاک کے ان اہم امور پر تبادلہ خیال کیا جاسکتا ہے جو کاروباری کمپنیوں پر اثر ڈالتے ہیں اور دونوں معیشتوں کے ایسی فائدے کے لئے قریبی اشتراک کے لئے شعبوں کی نشاندہی بھی کرتے ہیں۔
...............................................................
ش ح، ح ا، ع ر
U-553
(Visitor Counter : 146
وزارت خزانہ
جھارکھنڈ میں محکمہ انکم ٹیکس کے ذریعے تلاشی اور ضبطی کی کارروائی
4 نومبر 2022 کو محکمہ انکم ٹیکس کی جانب سے کوئلے کی تجارت/ نقل و حمل، سول معاہدوں پر عمل درآمد، لوہے کی کھدائی اور اسفنج آئرن کی پیداوار میں مصروف چند کاروباری گروپوں پر تلاشی اور ضبطی کی کارروائی شروع کی گئی۔ جن کی تلاشی لی گئی ان میں دو سیاسی طور پر سرگرم افراد اور ان کے ساتھی شامل ہیں۔ رانچی، گوڈا، برمو، دمکا، جمشید پور، چائباسا، پٹنہ، گروگرام اور کولکتہ میں پھیلے 50 سے زائد مقامات پر تلاشی لی گئی۔
تلاشی مہم کے نتیجے میں بڑی تعداد میں قابل اعتراض دستاویزات اور ڈیجیٹل شواہد قبضے میں لیے گئے ہیں۔ ان شواہد کے ابتدائی تجزیے سے ظاہر ہوتا ہے کہ ان گروہوں نے ٹیکس چوری کے مختلف طریقوں کا سہارا لیا ہے جس میں اخراجات کو بڑھا کر دکھانا، نقدی میں قرضوں کا لین دین، نقد ادائیگی/ رسیدیں اور پیداوار کو دبانا شامل ہیں۔ تلاشی کے دوران یہ بھی معلوم ہوا ہے کہ غیر منقولہ جائیدادوں میں سرمایہ کاری کی گئی ہے، جس کا ماخذ مکمل طور پر واضح نہیں ہوسکا۔
تلاشی مہم سے یہ بات بھی سامنے آئی کہ سول کنٹریکٹ میں مصروف گروہوں میں سے ایک باقاعدہ حساب کتاب نہیں رکھ رہا تھا۔ یہ گروپ سال کے آخر میں خام مال کی خریداری/ ذیلی ٹھیکے کے اخراجات کے غیر حقیقی لین دین کو سال کے آخر میں اپنے اخراجات میں اضافہ کر کے دکھا رہا ہے۔ ضبط کئے گئے شواہد سے یہ بھی پتہ چلتا ہے کہ معاہدوں کو محفوظ بنانے کے لیے نقد رقم کی غیر منصفانہ ادائیگی کی گئی ہے۔
کوئلے کی تجارت/لوہے کی کھدائی وغیرہ میں مصروف دوسرے گروہ کے معاملے میں، بھاری مالیت کے خام لوہے کا بے حساب ذخیرہ پایا گیا ہے، جس کی مقدار ابھی طے نہیں کی گئی ہے۔ مذکورہ گروپ نے مکھوٹہ کمپنیوں کے ذریعے لین دین کا جال بچھاکر غیر محفوظ قرضوں اور شیئر کیپیٹل کی شکل میں اپنی بے حساب رقم بھی متعارف کرائی ہے۔ اس گروپ سے وابستہ پیشہ ور افراد نے اعتراف کیا ہے کہ انہوں نے کسی بھی معاون دستاویزات کی تصدیق نہیں کی تھی اور گروپ کے اکاؤنٹنٹ کی طرف سے تیار کردہ آڈٹ رپورٹ پر بغیر کسی مستعدی کے دستخط کیے تھے۔
تلاشی کے دوران 2 کروڑ روپے سے زیادہ کی نامعلوم نقدرقم ضبط کی گئی ہے۔ مجموعی طور پر 16 بینک لاکرز پر روک لگا دی گئی ہے۔ اب تک، تلاشیوں میں 100 کروڑ روپے سے زیادہ کے بے حساب لین دین/سرمایہ کاری کا انکشاف ہوا ہے۔
مزید تحقیقات جاری ہیں۔
ش ح۔ ش ت۔ج
Uno-12320
(Visitor Counter : 90
عملے، عوامی شکایات اور پنشن کی وزارت
اے سی سی نے جناب آلوک وردھن چترویدی کو توسیع دینے کی منظوری دی
نئی دہلی،18؍جون،تقرری سے متعلق کابینہ کمیٹی ، اے سی سی نے بیرونی تجارت کی ڈائریکٹوریٹ جنرل  کے ڈائریکٹر جنرل  ، آئی اے ایس  آئی اے ایس جناب آلوک وردھن چترویدی کے مرکز میں ڈیپوٹیشن کی مدت کو 18 جون 2019 سے بڑھا کر ان کے ریٹائر ہونے کی تاریخ 30 ستمبر 2019 تک یا مزید احکامات تک کے لئے توسیع کردی ہے۔
U-2503
(Visitor Counter : 32
وزیراعظم کا دفتر
وزیر اعظم نے بنگلورو میں کیمپے گوڑا بین الاقوامی ہوائی اڈے کے ٹرمنل 2 کا افتتاح کیا
وزیر اعظم جناب نریندر مودی نے آج بنگلورو میں کیمپے گوڑا بین الاقوامی ہوائی اڈے کے ٹرمنل 2 کا افتتاح کیا۔ وزیر اعظم نے ہوائی اڈہ انتظامیہ سے بھی بات چیت کی جہاں انہیں ٹرمنل 2 عمارت کے ماڈل کے بارے میں معلومات فراہم کی گئی۔ وزیر اعظم نے ایکسپیریئنس سینٹر میں سہولتوں کا معائنہ کیا اور کیمپے گوڑا بین الاقوامی ہوائی اڈے کے ٹرمنل 2 کا جائزہ لیا۔ وزیر اعظم نے ٹرمنل 2 کی ایک مختصر فلم بھی ملاحظہ کی۔
وزیر اعظم نے ٹوئیٹ کیا؛
’’بنگلورو کے کیمپے گوڑا بین الاقوامی ہوائی اڈے کا ٹرمنل 2صلاحیت اور سہولتوں میں مزید اضافہ کرے گا۔ یہ ہماری ان کوششوں کا حصہ ہے جن کا مقصد ہمارے شہری مراکز کو اعلیٰ درجہ کی بنیادی ڈھانچہ سہولتیں فراہم کرانا ہے۔ یہ ٹرمنل خوبصورت اور مسافر دوست ہے! اس کا افتتاح کرنے پر مسرور ہوں۔‘‘
پس منظر
بنگلورو میں کیمپے گوڑا ہوائی اڈے کے ٹرمنل 2 کو تقریباً 5000 کروڑ روپئے کی لاگت سے تعمیر کیا گیا ہے ۔ یہ ٹرمنل ہوائی اڈے پر مسافرین کی انتظام کاری کی صلاحیت میں اضافہ کرکے اسے موجودہ تقریباً 2.5 کروڑ مسافرین سے بڑھا کر سالانہ 5 سے 6 کروڑ مسافرین کے بقدر کر دے گا۔
ٹرمنل 2 کو باغوں کے شہر بنگلورو کے تئیں ایک خراج عقیدت کے طور پر ڈیزائن کیا گیا ہے اور یہ مسافرین کو ایسا محسوس کرائے گا جیسا کہ وہ ’’باغ میں ٹہل رہے ہوں‘‘۔ مسافرین 10,000+ مربع میٹر سبز دیواروں، معلق اور کھلے باغیچوں سے گزرتے ہوئے سفر کریں گے۔ یہ ہوائی اڈاہ پورے کیمپس میں قابل احیاء توانائی کے 100 فیصد استعمال کے ساتھ پائیداری کےمعاملے میں پہلے ہی معیار قائم کرچکا ہے۔ ٹرمنل 2 کو ہمہ گیریت کے اصول کے ساتھ تیار کیا گیا ہے اور اس اصول کو ڈیزائن میں بھی شامل کیا گیا ہے۔ ہمہ گیریت سے متعلق پہل قدمیوں کی بنیاد پر، ٹرمنل 2 دنیا کا ایسا سب سے بڑا ٹرمنل ہوگا جسے اس کے مصروف عمل ہوجانے سے قبل یو ایس جی بی سی  کے ذریعہ پہلے سے تصدیق شدہ پلیٹینم درجہ دیا گیا ہے۔ ’نورسا‘ کی تھیم ٹرمنل 2 کے لیے تمام تر منظور شدہ فن پاروں کو یکجا کرتی ہے۔ یہ فن پارے کرناٹک کی وراثت اور ثقافت کے ساتھ ساتھ وسیع تر بھارتی اخلاقیات کی عکاسی کرتے ہیں۔
مجموعی طور پر، ٹرمنل 2 کا ڈیزائن اور فن تعمیر چار رہنما اصولوں، یعنی : ایک باغ میں ٹرمنل، ہمہ گیریت،تکنالوجی اور فن و ثقافت، سے ترغیب یافتہ ہے۔ یہ تمام تر پہلو ٹرمنل 2 کو ایک ایسے ٹرمنل کے طور پر پیش کرتے ہیں جو کہ جدید ہونے کے باوجود فطرت کی جڑوں سے مربوط ہے اور تمام مسافرین کو یادگار ’منزل‘ کا تجربہ پیش کرتا ہے۔
اس موقع پر وزیر اعظم کے ساتھ کرناٹک کے وزیر اعلیٰ جناب بسوراج بومئی، کرناٹک گورنر جناب تھاور چند گہلوت اور مرکزی وزیر پرہلاد جوشی بھی موجود تھے۔
سٹرک ٹرانسپورٹ اور شاہراہوں کی وزارت
گڈکری نے یکم جنوری2021 سے فاسٹیگ کو لازمی قرار دینے کا اعلان کیا
سڑک نقل و حمل، شاہراہوں اور ایم ایس ایم ای اکائیوں کے مرکزی وزیر جناب نتن گڈکری نے آج اعلان کیا کہ فاسٹیگ کو سال نو سے لازمی کیا جا رہا ہے۔ آج ایک ورچووَل تقریب سے خطاب کرتے ہوئے، انہوں نے کہا، فاسٹیگ یکم جنوری 2021 سے نافذالعمل ہوگا۔ اس کے فوائد کا ذکر کرتے ہوئے انہوں نے کہاکہ اس کا نفاذ مسافرین کے لئے فائدہ مند ہوگا کیونکہ انہیں نقد ادائیگی کے لئے ٹول پلازا پر رُکنے کی ضرورت نہیں ہوگی۔ اس سے وقت اور ایندھن کی بچت بھی ہوتی ہے۔
فاسٹیگس سال 2016 میں لانچ کیے گئے تھے اور چار بینکوں نے مل کر تقریباً ایک لاکھ فاسٹیگس جاری کیے تھے۔ 2017 تک، ان کی تعداد بڑھ کر سات لاکھ ہوگئی۔ سال 2018 میں 34 لاکھ سے زائد فاسٹیگس جاری کیے گئے۔
سڑک نقل و حمل اور شاہراہوں کے مرکزی وزیر نے اس سال ماہ نومبر میں ایک نوٹیفکیشن جاری کیا جس کے تحت یکم جنوری 2021 سے فاسٹیگس کو لازمی قرار دیا گیا۔ سی ایم وی آر 1989 میں ترامیم کے توسط سے،فاسٹیگ کو، یکم دسمبر 2017 سے قبل فروخت کی گئیں گاڑیوں کے لئے بھی لازمی قرار دیا گیا۔
مرکزی موٹر گاڑی قوائد، 1989 کے مطابق یکم دسمبر 2017 سے فاسٹیگ کو نئی چار پہیوں والی گاڑیوں کے رجسٹریشن کے لئے لازمی قرار دیا گیا اور اسے گاڑی مینوفیکچرر اور ان کے ڈیلروں کے ذریعہ دستیاب کرایا جا رہا ہے۔ اس کے علاوہ یہ بھی لازمی قرار دیا گیا کہ نقل وحمل والی گاڑیوں کے لئے فاسٹیگ متعین کیے جانے کے بعد ہی فٹنس سرٹیفکیٹ کی تجدیدکی جائے گی۔نیشنل پرمٹ وہیکلس کے لئے، فاسٹیگ کو یکم اکتوبر 2019 سے لازمی قرار دیا گیا۔
اس امر کو بھی لازمی قرار دیا گیا کہ فارم 51 میں ترمیم کے توسط سے تیسری پارٹی بیمہ حاصل کرتے ہوئے درست فاسٹیگ لازمی ہے، جس میں فاسٹیگ آئی ڈی کی تفصیلات محفوظ کی جائیں گی۔ یہ یکم اپریل 2021 سے نافذ العمل ہوگا۔
یہ اس امر کو یقینی بنانے کے لئے ایک بڑا قدم ہوگا کہ ٹول پلازا پر الیکٹرانک ذرائع سے فیس کی ادائیگی 100 فیصد ہوگی اور گاڑیاں ٹول پلازاپر بلا رکاوٹ گزر سکیں گی۔ پلازا پر طویل انتظار نہیں کرنا پڑے گا اور اس سے ایندھن کی بھی کفایت ہوگی۔
مختلف چینلوں پر فاسٹیگ کی دستیابی کو یقینی بنانے کے لئے فزیکل لوکیشنوں اور آن لائن نظام کے توسط سے اقدامات کیے جا رہے ہیں تاکہ شہری اپنی سہولت کے حساب سے آئندہ دو مہینوں میں انہیں اپنی گاڑیوں سے مربوط کر سکیں۔
زراعت اور کاشتکاروں کی فلاح و بہبود کی وزارت
کسانوں کا ذریعہ معاش
نیشنل سیمپل سروے آفس  کی طرف سے 2019 میں زرعی گھرانوں کی صورت حال کا جائزہ لینے اور دیہی ہندوستان میں گھرانوں کی زمین اور لائیواسٹاک ہولڈنگز کے بارے میں سروے میں دیہی گھرانوں کے اعداد و شمار فراہم کیے گئے ہیں جو ان کی آمدنی کے بڑے ذرائع سے درجہ بند ہیں۔ اس سروے کے مطابق، تقریباً 58.3% دیہی گھرانوں نے زرعی سرگرمیوں کو اپنی آمدنی کا اہم ذریعہ بتایا۔ زرعی مردم شماری 2015-16 کے مطابق، چھوٹے اور درمیانے آپریشنل ہولڈرز ملک کے کل آپریشنل ہولڈرز کا تقریباً 86 فیصد ہیں۔
زراعت کے لیے الگ بجٹ لانے کی کوئی تجویز نہیں ہے۔ تاہم، حکومت ہند اس شعبے کو سب سے زیادہ ترجیح دیتی ہے جو معیشت کی ریڑھ کی ہڈی ہے۔ یہ اس حقیقت سے ظاہر ہوتا ہے کہ وزارت زراعت اور کسانوں کی بہبود کے لیے بجٹ مختص بہت زیادہ ہے۔ یہ 2013-14 میں 27662.67 کروڑ روپے کے مقابلے 2022-23 میں بڑھ کر 132513.62 کروڑ روپے ہوگیا ہے۔
2017-18 میں، ہندوستان میں غذائی اجناس کی پیداوار کا تخمینہ 285.01 ملین ٹن  تھا۔ ایف اے او ایس ٹی اے ٹی  سے حاصل کردہ معلومات کے مطابق، دنیا میں ہندوستان کی پیداوار، کھپت  اور 2018 میں دالوں کی درآمد بالترتیب 28%، 30% اور 14% تھی۔
یہ معلومات زراعت اور خاندانی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی ہے۔
نوجوانوں کے امور اور کھیل کود کی وزارت
نوجوانوں کے امور اور کھیل کی وزارت نے غیر مقیم سات ہندستانی ایتھلیٹوں کی ٹیکہ کاری کو پورا کرنے کے لئے وزارت برائے خارجی امور سے مدد مانگی
نئی دہلی،5 جولائی 2021/ نوجوانوں کے امور اور کھیلوں کی وزارت نے بیرون ممالک مقیم 7 ایتھلیٹوں اور 17 معاون عملے کے کووڈ 19ویکسنیشن کو مکمل کرنے کے لئے وزارت خارجہ سے مدد طلب کی ہے۔
ان کھلاڑیوں میں جیولن  پھیکنے والے نیرج چوپڑا، جو سویڈن کے اپسالا میں مقیم ہیں، مکے باز منیش کوشک ستیش کمار ، پوجا رانی اور سمرن جیت کور جو اٹلی کے شہر ، اسیسی میں ہیں، اور پہلوان روی دہیا او ر دیپک پونیا ، جو روس میں ہیں، شامل ہیں۔
سویڈن میں، کووی شیلڈ  صرف 65 سال سے سال زیادہ عمر کے افراد کے لئے دستیاب ہیں۔ اٹلی کی ویکسی نیشن پالیسی سے ہندستانی باکسروں کو وہاں کووی شیلڈ کے دوسرے شاٹس وصول کرنا مشکل ہوجاتاہے جبکہ روس کے پاس صرف اسپوتنک ویکسن موجود ہے۔امکان ہے کہ ہندستانی ایتھلیٹ اور معاون عملہ ان ممالک میں ہندستانی مشنوں میں اپنی دوسری خوراکیں حاصل کریں گے۔
چار باکسر اور گیارہ کوچن او معاون عملہ کو جنہیں اس ویکسن کی ضرورت ہے ، دراصل 8 جولائی کو اٹلی میں اپنے ملک سے ہندستان لوٹنا تھا۔ باکسر فیڈریشن آف انڈیا نے حکومت کو لکھا تھا کہ باکسروں کو اٹلی میں ہی تربیت جاری رکھنے کی اجازت دی جائے ۔ جب تک کہ وہ ٹوکیو کے لئے روانہ نہیں ہوتے۔ اس طرح وزارت خارجہ کی مدد کے لئے یہ اہم بن گیا ہے کہ یہ یقینی بنایا جائے کہ 15 ممبروں کو مکمل طور پر ویکسی نیٹ کیا جائے ۔
اگرچہ اولمپک کھیلوں کے لئے ٹوکیو اولمپک کمیٹی نے کھلاڑیوں اور عہدیداروں کو کووڈ 19 کے خلاف ویکسی نیشن کو لازمی قرار دیا ہے لیکن ہندستان نے اس کے کھلاڑیوں ، کوچوں اور معاون عملے کو ان کی حفاظت کو یقینی بنانے کے لئے ترجیحی بنیاد پر کووڈ19 سے بچاؤ کے لئے ٹیکہ کاری کرانے کا فیصلہ کیا ہے۔
اس کے علاوہ، کچھ دوسرے ایتھلیٹس کو جلد ہی اپنی اپنی دوسری خوراکیں لینے کی ضرورت ہے۔ شوٹر راہی سرنوبٹ، سوربھ چودھری، اور دیپک کمار کروشیا کے زگریب میں اپنے اپنے ویکسی نیشن لیں گے۔ ٹینس کے کھلاڑی انکیتا رینا کو اپنی دوسری خوراک لندن میں ہندستان کے ہائی کمیشن نے مل جائے گی جبکہ جوڈوکا سوشیلا دیوی اپنا ٹیکہ یہی مکمل کریں گی۔
ش ح۔ ش ت۔ج
Uno-6233
(Visitor Counter : 132
مکانات اور شہری غریبی کے خاتمے کی وزارت
ملک بھر کے سیلف ہیلپ گروپوں نےایک کروڑ سے زائد فیس ماسک تیار کیے
نئی دہلی ،29؍اپریل2020: ایک کروڑ سے زائد فیس ماسک ملک بھر کے مختلف النوع مصروف عمل از خود اپنی مدد آپ کرنے والے گروپوں یا سیلف ہیلپ گروپوں نے تیار کئے ہیں۔ اس سے سیلف ہیلپ گروپوں کی جانب سے کووڈ-19 سے نبردآزما ہونے کے سلسلے میں ان کی جانب سے کی جارہی لگاتار کوششوں ، مثبت توانائی اور متحدہ عزم کا اظہار ہوتا ہے۔یہ تمام تر امور ہاؤسنگ اور شہری امور کی وزارت کی جانب سے چلائی جانے والی ڈی اے وائی-این یو ایل ایم فلیگ شپ اسکیم کے تحت انجام دیئے جارہے ہیں۔
اس لمحے کی فخریہ بات یہ ہے کہ خواتین صنعت کاروں کو مشن کی زبردست تائید حاصل ہورہی ہے۔ان کی لگن اور کارکردگی دیگر لوگوں کو ترغیب فراہم کررہی ہے اور وہ پورے زور و شور، توانائی ، عزم کے ساتھ اپنی کوششوں کو فروغ دے رہے ہیں۔یہ خواتین کی اختیار کاری ہے، جو صحیح معنوں میں زندگیاں بچا رہی ہے۔
محترمہ مینو جھا
ایس ایچ جی خواتین کے چند اقوال:
محترمہ شبھانگی چندرکانت دھے گوڑے، جو سمردھی ایریا لیول فیڈریشن کی صدر ہیں، ان کے چہرے پر ایک واضح تبسم نظر آتا ہے، جو ان کے سکون قلب اور احساس تفاخر کا پتہ دیتا ہے۔وہ فون پر آرڈر حاصل کرتی ہیں اور تِتوالا مہاراشٹر میں واقع اپنے گھر پر ماسک تیار کرتی ہیں۔ ان کا کہنا ہے کہ انہوں نے 50 ہزار سے زائد ماسک تیار کئے ہیں اور مزید 45 خواتین ان کے ساتھ ماسک تیا رکرنے کے کام میں مصروف عمل ہیں۔
محترمہ مینوں جھا کوٹا راجستھان میں سوارنی ایس ایچ جی کی رکن ہیں۔ ان کا کہنا ہے کہ انہوں نے کبھی سوچا بھی نہیں تھا کہ ان کا یہ ایک چھوٹا سا قدم دیگر لوگوں کو ترغیب فراہم کرے گا۔ محترمہ مینو جھا کے یہ الفاظ اس حقیقت کا پتہ دیتے ہیں کہ ہم میں سے ہر ایک شخص کے اندر اس لاک ڈاؤن کے دوران جاری اس جنگ میں اپنا تعاون دینے کی صلاحیت موجود ہے۔
آسام میں استعمال کیا جانے والا گمچھا جو ایک روایتی کپڑا ہے اور احترام کی علامت سمجھا جاتا ہے۔ آج صحت سلامتی اور حفظان صحت و صفائی ستھرائی کی علامت بن گیا ہے۔ محترمہ رشمی جن کا تعلق ناگاؤں سے ہے، وہ رُنجھن ایس ایچ جی کی رکن ہیں۔ وہ اس روایتی کپڑے کا استعمال کرکے ماسک تیا رکرنے میں مصروف عمل ہیں۔
محترمہ اُپدیش انڈوترا جمو ں و کشمیر کے کٹھوعہ میں واقع پریاس سیلف ہیلپ گروپ کی رکن ہیں، وہ سہہ رنگے ماسک تیار کرنے میں فخر کااحساس کرتی ہیں۔
صحت اور خاندانی بہبود کی وزارت
ہندوستان میں پیرا میڈیکل افرادی قوت کے بارے میں اپ ڈیٹ
مرکزی شعبہ کی اسکیم کے تحت ڈاکٹروں، نرسوں اور پیرامیڈیکس کی ہمہ جہت صلاحیت سازی کے لیے انتظام، ہنگامی طبی خدمات کے لیے انسانی وسائل کی ترقی
نیشنل ایمرجنسی لائف سپورٹ  کے ماڈیول، ڈاکٹروں، نرسوں اور پیرامیڈیکس کی تربیت کے لیے تیار کیے گئے
الائیڈ اور صحت دیکھ بھال کے پروفیشنز کے لیے ضابطے کےکسی مرکزی ادارے کی عدم موجودگی میں، مرکزی حکومت نے 28 مارچ 2021 کو الائیڈ اور صحت دیکھ بھال کے پروفیشنز کے قومی کمیشن کا قانون 2021 نافذ کیا تاکہ الائیڈ اور صحت دیکھ بھال کے پروفیشنلز کی تعلیم اور خدمات، یکساں معیارات اور کوالٹی اشورینس کو یقینی بنانے کے لیے تمام متعلقہ اور صحت کی دیکھ بھال کے اداروں کی تشخیص اور درجہ بندی؛ تمام الائیڈ اور صحت دیکھ بھال کے پروفیشنلز کے اندراج کے لیے لائیو قومی اور ریاستی رجسٹروں کی دیکھ بھال کو با ضابطہ کیا جا سکے۔ یہ قانون، نیشنل کمیشن فار الائیڈ اینڈ صحت کی دیکھ بھال کے پروفیشنز  کی تشکیل کے لیے گنجائش فراہم کرتا ہے اور اس میں، ان کے پیشوں کے لیے جیسا کہ جدول میں بیان کیا گیا ہے، کمیشن کے کاموں میں تعلیمی قابلیت کے اداروں، تربیت، مہارت اور اہلیت سے متعلق الائیڈ اور صحت کی دیکھ بھال کے پروفیشنلز کی تفصیلات کے ساتھ، آن لائن اور لائیو سینٹرل رجسٹر بنانا اور برقرار رکھنا شامل ہے۔
مرکزی شعبہ کی اسکیم کے تحت، پیرا میڈیکل عملے اور ایمرجنسی میڈیکل ٹیکنیشنز کی ہنر مندی پر مبنی تربیت اورہنگامی طبی خدمات کے لیے انسانی وسائل کی ترقی سمیت ڈاکٹروں، نرسوں اور پیرامیڈیکس کی استعداد کار بڑھانے کا انتظام کیا گیا ہے، جس میں ہسپتال سے قبل منتقلی کے مرحلے کے دوران مریض کے استحکام کے لیے مریضوں کی اسپتال/صحت کی سہولت شامل ہیں۔ اس پہل کے تحت، ڈاکٹروں، نرسوں اور پیرا میڈیکس کے لیے معیاری 'نیشنل ایمرجنسی لائف سپورٹ  ماڈیول تیار کیے گئے ہیں اور ڈاکٹروں، نرسوں اور پیرا میڈیکس کو قومی صحت مشن کے تحت منظور شدہ معیارات کے مطابق تربیت فراہم کی جاتی ہے۔
یہ معلومات صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں فراہم کیں۔۔
وزیراعظم کا دفتر
وزیراعظم نے یوم آزادی کی اپنی تقریر میں ہندستان کی جنگ آزادی میں حصہ لینے والی ہر ایک عظیم ہستی کو خراج عقیدت پیش کیا
انہوں نے 140 کروڑ اہل وطن کو اپنے پریوار جن  قرار دیا
وزیراعظم جناب نریندر مودی نے آج 77ویں یوم آزاد ی کے موقع پر لال قلعہ کی فصیل سے خطاب کرتے ہوئے اپنے 140 کروڑ پریوار جن  کو مبارک باد پیش کی اور کہا کہ ملک پر اس وقت پہلے سے کہیں زیادہ اعتماد کیا جاتا ہے۔
جناب مودی نے ہندستان کی جنگ آزادی میں حصہ لینے والی ہر ایک عظیم ہستی کو خراج عقیدت پیش کیا ۔ مہاتما گاندھی کی قیادت میں چلائی جانے والی عدم تعاون تحریک اور ستیہ گرہ تحریک اور بھگت سنگھ سکھدیو اور راج گرو اور لاتعداد بہاردروں کی قربانیوں کو یاد کرتے ہوئے انہوں نے کہا کہ اس اس نسل کے تقریباً سبھی لوگوں نے جنگ آزادی میں حصہ لیا۔
انہوں نے اس یاد گار سال میں منعقد کی جانے والی اہم سالانہ تقریبات کا بھی ذکر کیا۔ آج عظیم انقلابی اور روحانی شخصیت سری اربند کی 150ویں جینتی کے سال کا اختتام ہورہا ہے۔ انہوں نے سوامی دیانند کی جینتی کے 150ویں سال ،رانی درگا وتی کی 500ویں یوم پیدائش کا بھی ذکر کیا ، جو کہ بہت زیادہ جوش و خروش کے ساتھ منایا جائے گا۔انہوں نے بھگتی یوگ کی سنت میرا بائی کی عظمت کے 525برسوں کا بھی ذکر کیا۔انہوں نے کہا کہ آئندہ یوم جمہوریہ بھی 75 واں یوم جمہوریہ ہوگا ۔ انہوں نےمزید کہا ‘‘بہت سے طریقوں سے ،بہت سے مواقع ، متعدد امکانات ، ہرلمحہ نئی تحریک،لمحہ بہ لمحہ نیا شعور ،ہر لمحہ خواب، لمحہ بہ لمحہ عزائم،ملک کی تعمیر کے لئے کام میں لگ جانے کا شاید اس لمحہ سے بہتر موقع کوئی اور نہیں ہوسکتا۔
ش ح۔اگ ۔ ج
Uno8370
(